ວັນຄົບຮອບ 30 ປີ ໃນເຫດລະເບີດ ຢູ່ທີ່ ໂຮງໄຟຟ້ານິວເຄລຍ Chernobyl 
ບັນດາ​ຜູ້​ອຸບປະຖຳ​ນາໆ​ຊາດ ​ໄດ້​ປະຕິຍານ​ຕົນ ​ໃນ​ວັນ​ຈັນ​ວານ​ນີ້​ວ່າ ຈະ​ໃຫ້​ເງິນ​ຊ່ອຍ​ເຫຼືອ ​ຈຳນວນ 99 ລ້ານ​ໂດ​ລ່າ ​ເພື່ອ​ໃຫ້ການ​ຄຸ້ມ​ກັນ ປົກ​ປ້ອງສະຖານ​ທີ່​ຕ່າງໆ ​ໃນ​ເຂດ ​​ Chernobyl ​ໃຫ້ປອດ​ໄພ​ກວ່າ​ເກົ່າ.
ໃນວັນອັງຄານມື້ນີ້ ເປັນຂີດໝາຍຂອງວັນຄົບຮອບ 30 ປີ ກ່ຽວກັບໄພພິບັດນິວເຄລຍ ທີ່ Chernobyl ບ່ອນທີ່ໄດ້ເກີດການລະເບີດຂຶ້ນທີ່ໂຮງໄຟຟ້າ ໃກ້ໆກັບເມືອງ ໄດ້ມີກະທົບຕໍ່ຂົງເຂດຢ່າງກວ້າງແຂວງ ແລະມັນໄດ້ສົ່ງຄວັນກຳມັນລັງສີຂຶ້ນສູ່ທ້ອງຟ້າກຸ້ມໄປໃນທົ່ວໂລກ ທ່າມກາງທີ່ເກີດໄພພິບັດດັ່ງກ່າວ ມີສອງຄົນ ໄດ້ເສຍຊີວິດໃນທັນທີທັນໄດ ໃນຂະນະທີ່ ມີອີກ 29 ຄົນ ຕື່ມອີກ ໄດ້ເສຍຊີວິດລົງພາຍໃນບໍ່ເທົ່າໃດສັບປະດາຕໍ່ມາ ມີການສັນນິຖານທີ່ວ່າໄດ້ມີຜູ້ຄົນອີກຫຼາຍພັນຄົນ ໄດ້ເສຍຊີວິດລົງຈາກການເປັນໂຮກມະເຮັງ ແລະການເຈັບປ່ວຍຢ່າງອື່ນທີ່ຕິດຕາມມາໃນຫຼາຍໆປີຈາກນັ້ນ ຍັງມີທາດຢູເຮນຽມທີ່ຍັງຫຼົງເຫຼືອຢູ່ຂ້າງໃນໂຮງໄຟຟ້ານັ້ນ ຊຶ່ງຍັງເຮັດໃຫ້ມີຄວາມຢ້ານກົວວ່າ ຜົນກະທົບຈາກກຳມັນຕະພາບລັງສີ ຮົ່ວໄຫຼອອກມາສູ່ຂົງເຂດ ຊຶ່ງເປັນບ່ອນທີ່ມີຄວາມສ່ຽງແລະບໍ່ປອດໄພ ຢ່າງນ້ອຍ ໃນອີກນຶ່ງສັດຕະວັດຕໍ່ໜ້າພຸ້ນ ບັນດາຜູ້ອຸບປະຖຳນາໆຊາດ ໄດ້ປະຕິຍານຕົນ ໃນວັນຈັນວານນີ້ວ່າ ຈະໃຫ້ເງິນຊ່ອຍເຫຼືອຈຳນວນ 99 ລ້ານໂດລ່າ ເພື່ອໃຫ້ການຄຸ້ມກັນ ປົກປ້ອງສະຖານທີ່ຕ່າງໆໃນເຂດ Chernobyl ໃຫ້ປອດໄພກວ່າເກົ່າ ເຕົາແຍກຂອງໂຮງໄຟຟ້າ ໄດ້ກາຍມາເປັນບ່ອນທີ່ທຳການສ້າງສາຄືນໃໝ່ ມີອຸບປະກອນ ເຄື່ອງຍົກຢູ່ເທິງໂຮງໄຟຟ້າ ທີ່ຍັງຫຼົງເຫຼືອຢູ່ນັ້ນ ລະດັບກຳມັນຕະພາບລັງສີຍັງສາມາດທີ່ຈະສົ່ງສັນຍານທີ່ເປັນອັນຕະລາຍໃນ 3 ທົດສະວັດ ຫຼັງຈາກການລະເບີດຂຶ້ນແລ້ວນັ້ນ ມີພວກຄົນງານປະມານ 7 ພັນຄົນ ເຮັດວຽກເພື່ອມ້ຽນມັດສະຖານທີ່ດັ່ງກ່າວ ພວກພະນັກງານນັ້ນແມ່ນມີຫຼວງຫຼາຍ ເພາະພວກພະນັກງານທັງຫຼາຍ ແມ່ນຈະມີຂີດຈຳກັດໃນການຖືກເຜີຍແບ ໃສ່ກຳມັນຕະພາບລັງສີທີ່ວ່ານີ້ ທ່ານ Volodymyr Yeger ນັກຊ່ຽວຊານດ້ານຄວາມປອດໄພ ຈາກສະຖາບັນວິທະຍາສາດແຫ່ງຊາດຢູເຄຣນ ແລະ ຮັບເປັນຜູ້ນຳທ່ຽວໃຫ້ VOA ໃນສະຖານທີ່ດັ່ງກ່າວ ກ່າວວ່າ ພວກເຂົາເຈົ້າບໍ່ໄດ້ຢູ່ໃນອັນຕະລາຍ ທ່ານ Yeger ໄດ້ກ່າວວ່າ